Source: https://eur-lex.europa.eu/legal-content/RO/TXT/?uri=CELEX:32010R1017
Timestamp: 2020-02-23 01:09:48+00:00
Document Index: 45274434

Matched Legal Cases: ['articolul 43', 'articolul 4', 'articolul 45', 'articolul 2', 'articolul 195', 'articolul 46']

Regulamentul (UE) nr. 1017/2010 al Comisiei din 10 noiembrie 2010 de deschidere a vânzării pe piața internă a cerealelor păstrate de agențiile de intervenție din statele membre
No longer in force, Date of end of validity: 10/06/2011; abrogat prin 32011R0560
REGULAMENTUL (UE) NR. 1017/2010 AL COMISIEI
de deschidere a vânzării pe piața internă a cerealelor păstrate de agențiile de intervenție din statele membre
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (f), coroborat cu articolul 4,
Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (2) prevede că vânzarea cerealelor păstrate de agențiile de intervenție se efectuează prin invitație de participare la licitație.
Statele membre dispun de stocuri de intervenție pentru grâu comun și orz. Pentru a răspunde necesităților piețelor, este oportun ca aceste stocuri de cereale ale statelor membre să fie puse la dispoziție pe piața internă. În acest scop, trebuie să se lanseze invitații permanente la licitație pentru revânzarea pe piața internă a cerealelor păstrate de agențiile de intervenție din statele membre. Este necesar ca fiecare dintre acestea să fie considerată ca invitație separată.
Pentru a ține seama de situația pieței interne, este oportun să se încredințeze Comisiei gestionarea invitațiilor la licitație. În plus, trebuie prevăzut un coeficient de atribuire pentru acele oferte de participare la licitație care se află la nivelul prețului minim de vânzare.
Pentru o gestionare eficientă a sistemului, este necesar să se prevadă condițiile și termenele pentru transmiterea informațiilor cerute de către Comisie.
Se deschide o procedură de licitație pentru revânzarea pe piața internă a stocurilor de intervenție de cereale, în conformitate cu dispozițiile de la Titlul III din Regulamentul (UE) nr. 1272/2009.
Cantitățile maxime disponibile per stat membru sunt prezentate în anexa la prezentul regulament.
Date de depunere a ofertelor de participare la licitație
(1) Termenul de depunere a ofertelor pentru prima invitație parțială de participare la licitație expiră la 24 noiembrie 2010, la ora 11.00 (ora Bruxelles-ului).
Termenul de prezentare a ofertelor de participare pentru următoarele licitații parțiale expiră în zilele următoare, la ora 11.00 (ora Bruxelles-ului):
8 și 15 decembrie 2010,
12 și 26 ianuarie 2011,
9 și 23 februarie 2011,
9 și 23 martie 2011,
13 și 27 aprilie 2011,
11 și 25 mai 2011,
15 și 29 iunie 2011.
(2) Ofertele de participare la licitație se depun la agențiile de intervenție agreate de statele membre, a căror listă este publicată pe internet (3).
Notificarea prevăzută la articolul 45 din Regulamentul (UE) nr. 1272/2009 se efectuează până la ora 16.00 (ora Bruxelles-ului) din ziua expirării termenului pentru depunerea ofertelor de participare la licitație menționat la articolul 2 din prezentul regulament.
Decizia adoptată pe baza ofertelor de participare la licitație
În conformitate cu procedura prevăzută la articolul 195 alineatul (2) din Regulamentul (CE) nr. 1234/2007, Comisia stabilește, pentru fiecare tip de cereale în parte și pentru fiecare stat membru, prețul minim de vânzare sau poate decide să nu dea curs ofertelor de participare la licitație primite, în conformitate cu articolul 46 din Regulamentul (UE) nr. 1272/2009.
(2) JO L 349, 29.12.2009, p. 1.
(3) Adresele agențiilor de intervenție sunt disponibile pe site-ul web CIRCA al Comisiei Europene (http://circa.europa.eu/Public/irc/agri/cereals/library?l=/publicsdomain/cereals/intervention_agencies&vm=detailed&sb=Title).
Lista invitațiilor la licitație
Cantități puse la dispoziție pentru vânzarea pe piața internă
Simbolul „—” semnifică: nu există stoc de intervenție pentru acest tip de cereale în statul membru respectiv.